CELEX: 32014R1035
Language: sl
Date: 2014-09-25 00:00:00
Title: Izvedbena uredba Komisije (EU) št. 1035/2014 z dne 25. septembra 2014 o uvrstitvi določenega blaga v kombinirano nomenklaturo

1.10.2014   
            
            
               SL
            
            
               Uradni list Evropske unije
            
            
               L 287/3
            
         IZVEDBENA UREDBA KOMISIJE (EU) št. 1035/2014
   z dne 25. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Turbinski rotor iz zlitine na osnovi niklja z radialno razporejenimi lopaticami in osrednjim pestom, ki se namesti na gred turbinskega polnilnika na izpušne pline.
                              Rotor je sestavni del turbine, ki pretvarja energijo vhodnih motornih izpušnih plinov v krožno gibanje za pogon kompresorskega rotorja turbinskega polnilnika.
                           
                        
                      (1) Glej sliko 1.
               
               
                  8411 99 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8411 in 8411 99 00.
                  Uvrstitev pod tarifno številko 8414 kot deli kompresorjev je izključena, ker je turbinski rotor del, ki je primeren izključno ali pretežno za uporabo s turbino na izpušne pline iz tarifne številke 8411 (glej tudi pojasnjevalne opombe harmoniziranega sistema k tarifni številki 8414, izključitev (a), in pojasnjevalne opombe kombinirane nomenklature k tarifni podštevilki 8414 90 00).
                  Turbinski rotor se zato uvrsti pod oznako KN 8411 99 00 kot del plinskih turbin.
               
            
                  
                              2.
                           
                           
                              Ohišje turbine iz navadnih kovin z odprtinami za turbinski rotor, vstopno cev za izpušne pline in izstopno cev za izpušne pline.
                              Ohišje je sestavni del turbine, ki vsebuje turbinski rotor in mu omogoča, da pretvarja energijo vhodnih motornih izpušnih plinov v krožno gibanje za pogon kompresorskega rotorja turbinskega polnilnika.
                           
                        
                      (1) Glej sliko 2.
               
               
                  8411 99 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8411 in 8411 99 00.
                  Uvrstitev pod tarifno številko 8414 kot deli kompresorjev je izključena, ker je ohišje turbine del, ki je primeren izključno ali pretežno za uporabo s turbino na izpušne pline iz tarifne številke 8411 (glej tudi pojasnjevalne opombe harmoniziranega sistema k tarifni številki 8414, izključitev (a), in pojasnjevalne opombe kombinirane nomenklature k tarifni podštevilki 8414 90 00).
                  Ohišje turbine se zato uvrsti pod oznako KN 8411 99 00 kot del plinskih turbin.
               
            
         
      
                  
                     Slika 1
                  
               
               
                  
                     Slika 2
                  
               
            
                  
                     
               
               
                  
                     
               
            
         (1)  Sliki sta zgolj informativni.